《再过上饶夜宿城南逆旅》
明代·龚敩

狂客征衫不自由，绿阴啼鸟岂知愁。半帘晓月湖边柳，一片夕阳山外楼。

水落渔翁寻钓石，风来梢子促行舟。两年三度经行此，羞对东风话旧游。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。